rejauldu/bengali-wikipedia huggingface dataset:
ওরগড়ম দক্ষিণ ভারতের তামিলনাড়ু রাজ্যের কাঞ্চীপুরম জেলার একটি চেন্নাই শহরতলি অর্থনৈতিক কেন্দ্র। এটি চেন্নাই শহরের চেন্নাই সেন্ট্রাল থেকে ৩৬ মাইল বা ৫৫ কিলোমিটার দক্ষিণ-পশ্চিম দিকে সাদার্ন গ্র্যান্ড ট্রাঙ্ক রোডের ওপর অবস্থিত। লোকালয়টি দক্ষিণ এশিয়ার অন্যতম বৃৃহত্তম অটোমোবাইল হাব এবং চেন্নাইয়ের শহরতলিগুলির মধ্যে দ্রুত উন্নতিশীল এলাকা যা সময়ের সাথে বহুমুখী অর্থনৈতিক কেন্দ্রে পরিণত হচ্ছে।   শিল্পোদ্যোগ  ওরগড়ম চেন্নাই শহরতলির বৃহত্তর ও অন্যতম উন্নতিকামী অর্থনৈতিক বলয়। ফর্চুন ৫০০ মনোনীত ৬ টি আন্তর্জাতিক গাড়ি প্রস্তুতকারক সংস্থা সহ মোট ২২ টি রয়েছে এখানে। বিগত চার বছরেরও কম সময়ে শ্রীপেরুম্বুদুর-ওরগড়ম অর্থনৈতিক বলয়ে ব্যাপক উন্নতি হয়েছে। লোকালয়টি সড়ক ও রেলপথে সুবিন্যস্ত, এবং বহু অর্থনৈতিকদের মতে, অটোমোবাইল মহাকায় রেনল্ট-নিসান, রয়্যাল এনফিল্ড এবং ফোর্ড ওরগড়মের অর্থনৈতিক বৃদ্ধি নিশ্চিত করেছে। মটোরোলা, ডেল, ফ্লেক্স লিমিটেড, স্যামসাং, অ্যাপোলো টায়ারস, টিভিএস ইলেকট্রনিক্স ও ইয়ামাহার এর মতো বৃহত্তর প্রস্তুতকারক সংস্থা এই বলয়ে তাদের দপ্তর চালু করেছে। এছাড়া ওরগড়মের সিপকট তথ্যপ্রযুক্তি উদ্যানে জেসাবিএল লিমিটেড, এসার স্টিল, বিপিসিএল, ডেলফি টিভিএস ডিজেল সিস্টেম লিমিটেড, জিই বেয়ার, সিলিকনস প্রাইভেট লিমিটেড ইন্ডিয়ার মতো কোম্পানিও রয়েছে। শ্রীপেরুম্বুদুরের ডিএইচএল প্রথম ফ্রি ট্রেড ওয়্যার হাউজিং জোন উদ্বোধন করবে।  শ্রীপেরুম্বুদুর সহ ওরগড়ম বিগত কিছু বছরে বহু বিদেশি লগ্নি বিনিযুক্ত করেছে। আশা করা হচ্ছে এটি পৃৃথিবীর বৃৃহত্তম অটোমোবাইল কেন্দ্রে পরিণত হবে। ডেইমলার এডি, রেনল্ট–নিসান, কোমাৎসুর মতো আন্তর্জাতিক অটোমোবাইল কোম্পানির দপ্তর রয়েছে এখানে।  তামিলনাড়ু সরকার ৩০০ কোটি ভারতীয় মুদ্রা ব্যয়ে ওরগড়ম ইন্ডিসট্রিয়াল কোরিডর রোড নির্মাণ করছেন। রাজ্য মহাসড়ক দপ্তরের বিনিয়োগে এই কাজের বরাত পায় তামিলনাড়ু সড়ক পরিকাঠামো উন্নয়ন নিগম বা টিএনআরআইডিসি। এটি গ্র্যাণ্ড সাদার্ন ট্রাঙ্ক রোড ও গ্র্যাণ্ড ওয়েস্টার্ন ট্রাঙ্ক রোডকে অর্থনৈতিক কোরিডরের মাধ্যমে যুক্ত হবে।  এগুলি ছাড়া ওরগড়মে অবস্থিত আরো প্রতিষ্ঠান হলো অ্যাপোলো টায়ারস, এশিয়ান পেইন্টস, বশ ইন্ডিয়া, ডেইমলার ইন্ডিয়া কমার্শিয়াল ভেহিকেলস, ইন্দো জাপানি কোম্পানি মিন্দারিকা প্রাইভেট লিমিটেড, নোকিয়া সলিউশনস এবং নেটওয়ার্কস, রয়্যাল এনফিল্ড।   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
কুংফু পান্ডা: লিজেন্ডস অফ অসামনেস-এর প্রথম মৌসুমে ২০১১ সালের ১৯ সেপ্টেম্বর থেকে শুরু হয়ে ২০১২ সাল পর্যন্ত প্রচারিত হয়। প্রথম পর্ব “স্কর্পিয়ন’স স্টিং”-এর স্নিক প্রিভিউ ২০১১ সালের ১৯ সেপ্টেম্বর প্রথম প্রচারিত হয়। ২০১১ সালের ২১ অক্টোবর আরেকটি পর্ব “দ্য প্রিন্সেস অ্যান্ড দ্য পো”-এর স্নিক প্রিভিউ প্রচারিত হয়। সে বছরেই ৭ নভেম্বর আনুষ্ঠানিকভাবে ধারাবাহিকের প্রিমিয়ার প্রচারিত হয়।'Kung Fu Panda: Legends Of Awesomeness' Series Premieres November 7 On Nickelodeon নিকেলোডিয়ন অ্যানিমেশন দ্বারা নির্মিত এই অনুষ্ঠানের সকল পর্ব নিকেলোডিয়নে প্রচারিত হয়। কেবলমাত্র সম্পর্কিত অনুষ্ঠান ড্রাগনস: রাইডার্স অব বার্ক কার্টুন নেটওয়ার্কে প্রচারিত হয়।'Kung Fu Panda' TV Series Premiere  মৌসুমের আনুষ্ঠানিক প্রথম পর্ব ৩.১ মিলিয়ন রেটিং পয়েন্ট অর্জন করে, যা স্পঞ্জবব স্কোয়ারপ্যান্টস-এর সামান্য কম হলেও এটি চ্যানেলটির সবচেয়ে বেশি রেটিং পাওয়া অনুষ্ঠানগুলোর মধ্যে অন্যতম।  মৌসুমের প্রায় প্রতিটি পর্বেই নতুন চরিত্রের আগমনের কারণে অনেক তারকা অতিথি হিসেবে এতে কণ্ঠদান করেছেন। তাদের মধ্যে অন্যতম হলেন আভা একর্স, পামেলা অ্যাডলন, ডাউডরিচ ব্যাডার, মারিয়া ব্যামফোর্ড, ড্যানি কুকসি, পিটার হ্যাস্টিংস, সাইমন হেলবার্গ, অ্যামি হিল, এপ্রিল হং, টবি হাস, জন কাসির, র‍্যান্ডাল ডাক কিম, ওয়েইন নাইট, ডেভিড কিকনার, ওয়েন্ডি ম্যালিক, ম্যালকম ম্যাকডোয়েল, লিন মিলগ্রিম, স্টিফেন রুট, পল রুগ, ওয়ালেস শন, লরেন টম ও গ্যারি অ্যান্থনি উইলিয়ামস প্রমুখ উল্লেখযোগ্য।   পর্বসমূহ    ডিভিডি প্রকাশনা   মৌসুম পর্ব মুক্তির তারিখ অঞ্চল ১ ১ ২৬ গুড ক্রক, ব্যাড ক্রক: ১৮ জুন ২০১৩পর্বসমূহ: “দ্য প্রিন্সেস অ্যান্ড দ্য পো” (২), “চেইন রিয়েকশন” (৪), “গুড ক্রক, ব্যাড ক্রক” (৬), “জেলহাউজ পান্ডা” (৮), “ব্যাড পো” (১০), “পো ফ্যানস আউট” (১৮) এবং “ফাদার ক্রাইম” (২৫)দ্য স্কর্পিয়ন’স স্টিং: ১৫ অক্টোবর ২০১৩পর্বসমূহ: “স্কর্পিনয়ন’স স্টিং” (১), “ঔল বি ব্যাক” (৯), “লাভ স্টিংস” (২৩) এবং “মাঙ্কি ইন দ্য মিডল” (২৬)দ্য মিডনাইট স্ট্রেঞ্জার: ১১ মার্চ ২০১৪পর্বসমূহ: “মাস্টার পিং” (৩)হলিডে হাইজিঙ্কস: ১৮ নভেম্বর ২০১৪ (রেডবক্স বিশেষ পর্ব)পর্বসমূহ: “হোমটাউন হিরো” (৭) এবং “হল অব লেম” (২৪)   তথ্যসূত্র   বিষয়শ্রেণী:২০১১-এর মার্কিন টেলিভিশন ধারাবাহিকের মৌসুম বিষয়শ্রেণী:২০১২-এর মার্কিন টেলিভিশন ধারাবাহিকের মৌসুম
গোলাম মোস্তফা আহমেদ (জন্ম : ৩০ জুন ১৯৫১ - মৃত্যু: ১৯ ডিসেম্বর ২০১৭) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি গাইবান্ধা-১ আসন থেকে ২০১৭ সালের উপনির্বাচনে নির্বাচিত সংসদ সদস্য ছিলেন।   প্রাথমিক জীবন  গোলাম মোস্তফা ১৯৫১ সালের ৩০ জুন গাইবান্ধা জেলার সুন্দরগঞ্জ উপজেলার চণ্ডীপুরে জন্মগ্রহণ করেন।   রাজনৈতিক জীবন  ৩১ ডিসেম্বর ২০১৬ সালে গাইবান্ধা-১ আসনের সংসদ সদস্য মনজুরুল ইসলাম লিটন খুন হওয়ার পর ২০১৮ সালের ২২ মার্চ উপনির্বাচন হয়। উপনির্বাচনে জাতীয় পার্টির প্রার্থীকে হারিয়ে তিনি প্রথমবারের মত সংসদ সদস্য নির্বাচিত হয়েছিলেন এবং ৪ এপ্রিল শপথ নিয়েছিলেন। এর পূর্বে তিনি চণ্ডীপুর ইউনিয়নের চেয়ারম্যান ছিলেন।   মৃত্যু  গোলাম মোস্তফা ১৮ নভেম্বর ২০১৭ সালে ঢাকা যাওয়ার পথে টাঙ্গাইলের নাটিয়াপাড়ায় সড়কদুর্ঘনায় গুরুতরভাবে আহত হন এবং ১৯ ডিসেম্বর ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যবরন করেন।   আরও দেখুন   ১০ম জাতীয় সংসদ সদস্যদের তালিকা  তথ্যসূত্র  বহিঃসংযোগ  বিষয়শ্রেণী:১৯৫১-এ জন্ম বিষয়শ্রেণী:২০১৭-এ মৃত্যু বিষয়শ্রেণী:দশম জাতীয় সংসদ সদস্য বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশে সড়ক দুর্ঘটনায় মৃত্যু
চোখানাসা পীতম্বরী বা তিতমারমারী (বৈজ্ঞানিক নাম:Glaucostegus granulatus) () হচ্ছে  রাইনোবাটিডি পরিবারের এক প্রজাতির পীতম্বরী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০১  আরও দেখুন  বাংলাদেশের মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:১৮২৯-এ বর্ণিত মাছ
ডুয়োলিংগো হলো একটি মার্কিন ভাষা-শিক্ষার ওয়েবসাইট এবং মোবাইল অ্যাপ। ব্যবহারকারীরা ব্যবধানে পুনরাবৃত্তি ব্যবহার করে শব্দভান্ডার, ব্যাকরণ এবং উচ্চারণ অনুশীলন করতে পারে। অনুশীলনের মধ্যে লিখিত অনুবাদ, পড়া ও কথা বলা অনুধাবন এবং ছোট গল্প অন্তর্ভুক্ত থাকতে পারে।  ,  ডুয়োলিংগো ৪১টি ভাষায় ১০৬টি ভিন্ন ভাষার কোর্স অফার করে, "যার ৩৮টি ইংরেজি ভাষাভাষীদের জন্য।"  এটিতে নির্মিত ভাষার একটি ছোট বৈচিত্র্যও অন্তর্ভুক্ত রয়েছে।   ইতিহাস   ডুয়োলিংগোর ধারণাটি ২০১৯ সালের শেষের দিকে পিটসবার্গে কার্নেগি মেলন বিশ্ববিদ্যালয়ের অধ্যাপক লুইস ভন আহন এবং তার স্নাতকোত্তর ছাত্র সেভেরিন হ্যাকারের দ্বারা শুরু হয়েছিল।  ভন আহন তার দ্বিতীয় কোম্পানি, রিক্যাপচা, গুগলের কাছে বিক্রি করেছিলেন এবং হ্যাকারের সাথে, শিক্ষার সাথে সম্পর্কিত কিছু নিয়ে কাজ করতে চেয়েছিলেন। একটি বড় অনুপ্রেরণা ছিল গুয়াতেমালায় ভন আহনের লালন-পালন, যেখানে তিনি দেখেছিলেন যে তার সম্প্রদায়ের লোকেদের জন্য ইংরেজি শেখা কতটা ব্যয়বহুল। [ উদ্ধৃতি প্রয়োজন ] সুইস-জন্মকৃত হ্যাকার (ডুয়োলিংগোর সহ-প্রতিষ্ঠাতা এবং বর্তমান সিটিও ) বিশ্বাস করতেন যে "বিনামূল্যে শিক্ষা সত্যিই বিশ্বকে বদলে দেবে"  এবং এটি করার জন্য লোকেদের একটি আউটলেট সরবরাহ করতে চেয়েছিলেন।  প্রকল্পটি মূলত লুইস ভন আহনের ম্যাকআর্থার ফেলোশিপ এবং জাতীয় বিজ্ঞান ফাউন্ডেশনের অনুদান দ্বারা করা হয়েছিল।  প্রতিষ্ঠাতারা ডুয়োলিংগোকে একটি অলাভজনক সংস্থা হিসাবে তৈরি করার কথা বিবেচনা করেছিলেন কিন্তু ভন আহন এটিকে বজায় রাখা অসম্ভব মনে করেছিলেন।   ডুয়োলিংগো ৩০-এ নভেম্বর ২০১১-এ একটি প্রাইভেট বিটা চালু করে এবং ৩,০০,০০০ জনেরও বেশি লোকের অপেক্ষমাণ তালিকা জমা করে।  প্ল্যাটফর্মটি ১৯-এ জুন ২০১২-এ সাধারণ জনগণের জন্য চালু করা হয়েছিল, সেই সময়ে অপেক্ষমাণ তালিকা প্রায় ৫,০০,০০০ জনে উন্নীত হয়েছিল।   ২০১২-এর নভেম্বরে, ডুয়োলিংগো একটি আইফোন অ্যাপ প্রকাশ করে, খুব শীঘ্রই ২০১৩-এর মে সালে একটি অ্যান্ড্রয়েড অ্যাপ প্রকাশিত হয়। সেই সময়ে  ডুয়োলিংগোর ব্যবহারকারীর সংখ্যা ছিল প্রায় ৩০ লক্ষ।  জুলাই ২০১৩ নাগাদ, পরিষেবাটি ৫০ লক্ষ্য ব্যবহারকারীতে পৌঁছেছিল এবং গুগল প্লে স্টোরে এটিকে #১ বিনামূল্যে শিক্ষা অ্যাপের রেট দেওয়া হয়েছিল।   এই সময়ে, ডুয়োলিংগোর মাত্র ৩৪ জন কর্মচারী ছিল এবং প্রায় ২ কোটি ৫০ লক্ষ্য নিবন্ধিত ব্যবহারকারী এবং ১ কোটি ২৫ লক্ষ্য সক্রিয় ব্যবহারকারী রয়েছে,  যদিও পরবর্তীতে এটি ৬ কোটি ব্যবহারকারীর কাছাকাছি রিপোর্ট করেছে।   ২০২১ সালের মার্চ মাসে, ডুয়োলিংগো ঘোষণা করেছে যে এটি স্বেচ্ছাসেবকদের অবদান গ্রহণের সমাপ্তি ঘটাবে এবং যেসব স্বেচ্ছাসেবক ডুয়োলিংগো তৈরিতে অবদান রেখেছিল তাদের অর্থ প্রদান করবে।ভাষার কোর্সগুলো ঐতিহাসিকভাবে স্বেচ্ছাসেবকদের দ্বারা তৈরি করা হয়েছিল।সংস্থাটি বলেছে যে এখন থেকে, ভাষার কোর্সগুলো CEFR মানগুলির সাথে সামঞ্জস্য রেখে পেশাদার ভাষাবিদদের দ্বারা রক্ষণাবেক্ষণ এবং বিকাশ করা হবে। ২০২১ সালের আগস্টে, চীনের কিছু অ্যাপ স্টোর থেকে অ্যাপটি সরিয়ে দেওয়া হয়েছিল।    তথ্যসূত্র   বিষয়শ্রেণী:ডুওলিঙ্গো বিষয়শ্রেণী:সামাজিক নেটওয়ার্কিংয়ের ভাষা শিক্ষার ওয়েবসাইট বিষয়শ্রেণী:মালিকানা ভাষা শিক্ষার সফটওয়্যার বিষয়শ্রেণী:ক্রাউডসোর্সিং বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:মার্কিন শিক্ষামূলক ওয়েবসাইট বিষয়শ্রেণী:বহুভাষিক ওয়েবসাইট বিষয়শ্রেণী:পিটসবার্গ ভিত্তিক কোম্পানি বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:সর্বজনীন উইন্ডোজ প্লাটফর্ম অ্যাপ্লিকেশন বিষয়শ্রেণী:ন্যাসড্যাকে তালিকাভুক্ত কোম্পানি
ডেরা বুগতিপাকিস্তানের বেলুচিস্তান প্রদেশে অবস্থিত একটি জেলা। ১৯৮৩ সালে একটি পৃথক জেলা হিসাবে জেলাটি প্রতিষ্ঠিত হয়েছিল।  প্রশাসন জেলাটি প্রশাসনিকভাবে ৪টি উপ-বিভাগে বিভক্ত, নিম্নে তুলে ধরা হল:Tehsils & Unions in the District of Dera Bugti - Government of Pakistan  পিরকোহ  ডেরা বুগতি  ফেলাওয়াঘ  সুই  জনসংখ্যার উপাত্ত  ২০১৭ সালের পাকিস্তানের আদমশুমারি পরিসংখ্যান অনুযায়ী ডেরা বুগতি জেলার জনসংখ্যা ছিল প্রায় ৩১২,৬০৩ জন এর মত। এলাকাটিতে প্রায় ৯৮.৯% মানুষ মুসলমান, এবং প্রথম প্রধান মাতৃভাষা হিসেবে প্রায় (৯৫.৯%) বেলুচি ভাষায় কথা বলে থাকে,(%), যদিও পাঞ্জাবি ভাষায় প্রায় (১.২%) কথা বলে থাকে এবং সরাইকি ভাষায় (%) কথা বলে থাকে। বুগতি জেলা মূলত বেলুচি উপজাতিদের বসবাস।  তথ্যসূত্র  গ্রন্থপঞ্জি  বহিঃসংযোগ   Dera Bugti District  at www.balochistan.gov.pk   District Dera Bugti  at www.balochistanpolice.gov.pk  Ansar Burney Trust - Information on the Human Rights situation in Dera Bugti and Kohlu  বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:ডেরা বুগতি জেলা বিষয়শ্রেণী:পাকিস্তানের জেলা
দুর্গাপুর স্থলবন্দর হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি।  দুর্গাপুর স্থলবন্দর ব্যবহার করে ঝাড়খণ্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে।  বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘণ্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের স্থলবন্দর বিষয়শ্রেণী:দুর্গাপুর
জেনারেল হেডকোয়ার্টার (জিএইচকিউ) হলো পাকিস্তান সেনাবাহিনীর সদর দপ্তর এবং এটি রাওয়ালপিন্ডিতে জয়েন্ট স্টাফ হেডকোয়ার্টার সংলগ্ন এলাকায় অবস্থিত। এটি ১৪ আগস্ট ১৯৪৭ সালে প্রাক্তন ব্রিটিশ ভারতীয় সেনাবাহিনীর উত্তর কমান্ডের সদর দফতরে প্রতিষ্ঠিত হয়েছিল। ২০১৭ সালের ডিসেম্বরে ঘোষণা করা হয়েছিল যে সেনাবাহিনী প্রতিবেশী ইসলামাবাদে একটি নতুন সদরদপ্তরে স্থানান্তরিত হবে।   কমান্ড কাঠামো  জেনারেল হেডকোয়ার্টার পাকিস্তানের স্থল বাহিনীর কমান্ড সেন্টার। জিএইচকিউতে লেফটেন্যান্ট জেনারেল পদমর্যাদার কর্মকর্তার দ্বারা পরিচালিত ১০টি শাখা এবং একজন মেজর জেনারেল পদমর্যাদার কর্মকর্তার অধীনে ৪০টি অধিদপ্তর রয়েছে। নিম্নে জিএইচকিউ-এর শাখা ও অধিদপ্তরের তালিকা দেওয়া হল।  ১. জেনারেল স্টাফ, (জিএস) শাখা: (ক) মিলিটারি অপারেশন, এমও ডিরেক্টরেট (খ) মিলিটারি ইন্টেলিজেন্স, এমআই ডিরেক্টরেট (গ) সংস্থা এবং পদ্ধতি, ওএন্ডএম অধিদপ্তর  (ঘ) পরিদর্শন এবং প্রযুক্তিগত উন্নয়ন, আইএন্ডটিডি অধিদপ্তর (ঙ) অস্ত্র ও সরঞ্জাম, ডাব্লুএন্ডই অধিদপ্তর  ২. লজিস্টিক স্টাফ, (এলএস) শাখা: (ক) লজিস্টিক ডিরেক্টরেট (খ) ন্যাশনাল লজিস্টিক সেল, এনএলসি (গ) সরবরাহ ও পরিবহন, এসএন্ডটি অধিদপ্তর  (ঘ) বাজেট অধিদপ্তর (ঙ) অর্ডিন্যান্স সার্ভিসেস, ওএস ডিরেক্টরেট (চ) ইলেকট্রিক্যাল অ্যান্ড মেকানিক্যাল ইঞ্জিনিয়ারিং (ইএমই) অধিদপ্তর (ছ) এভিয়েশন ফ্লিট ম্যানেজমেন্ট  ৩. অস্ত্র শাখা: (ক) মহাপরিচালক, ডিজি পদাতিক (খ) মহাপরিচালক, ডিজি আর্মার্ড কর্পস (গ) মহাপরিচালক, ডিজি আর্টিলারি (ঘ) মহাপরিচালক, ডিজি আর্মি এয়ার ডিফেন্স (ঙ) মহাপরিচালক, ডিজি ইঞ্জিনিয়ার্স (চ) মহাপরিচালক, ডিজি আর্মি এভিয়েশন  ৪. অ্যাডজুডেন্ট জেনারেল, (এজি) শাখা: (ক) আইন অধিদপ্তর (খ) কল্যাণ ও পুনর্বাসন, ডাব্লুএন্ডআর অধিদপ্তর (গ) বেতন, পেনশন এবং অ্যাকাউন্টস, পিপিএন্ডএ অধিদপ্তর (ঘ) হাউজিং ডিরেক্টরেট (ঙ) ব্যক্তিগত পরিষেবা, পিএস অধিদপ্তর  (চ) প্রভোস্ট মার্শাল, প্রধানমন্ত্রীর অধিদপ্তর (ছ) ন্যাশনাল গার্ডস (জ) পার্সোনাল অ্যাডমিনিস্ট্রেশন, পিএ ডিরেক্টরেট  ৫. সামরিক সচিব, (এমএস) শাখা:  ৬. প্রশিক্ষণ ও মূল্যায়ন, (টিএন্ডই) শাখা: (ক) সামরিক প্রশিক্ষণ, এমটি অধিদপ্তর  (খ) মানবসম্পদ উন্নয়ন, এইচআরডি অধিদপ্তর (গ) মতবাদ এবং মূল্যায়ন, ডিএন্ডই অধিদপ্তর (ঘ) ফেডারেল সরকার শিক্ষা প্রতিষ্ঠান, এফজিইআই অধিদপ্তর (ঙ) আর্মি ইনস্টিটিউট অফ মিলিটারি হিস্ট্রি, রাওয়ালপিন্ডি (চ) সেনা ক্রীড়া পরিদপ্তর (ছ) পাকিস্তান মিলিটারি একাডেমি, কাকুল, অ্যাবোটাবাদ (জ) কমান্ড অ্যান্ড স্টাফ কলেজ, সিএন্ডএসসি, কোয়েটা  ৭. কোয়ার্টার মাস্টার জেনারেল শাখা: (ক) কোয়ার্টারিং অ্যান্ড ল্যান্ড অধিদপ্তর (খ) মিলিটারি ল্যান্ডস অ্যান্ড ক্যান্টনমেন্ট, এমএলএন্ডসি অধিদপ্তর (গ) আরভি এন্ড এফসি ডিটিই (ঘ) আর্মি হেরিটেজ ফাউন্ডেশন (এএইচএফ)  ৮. প্রকৌশলী প্রধান, (ই-ইন-সি) শাখা: (ক) ফ্রন্টিয়ার ওয়ার্কস অর্গানাইজেশন, এফডাব্লুও  (খ) ৪৫ ইঞ্জিনিয়ার্স বিভাগ, রাওয়ালপিন্ডি  ৯. যোগাযোগ ও তথ্য প্রযুক্তি, (সিএন্ডআইটি) শাখা: (ক) কমান্ড, নিয়ন্ত্রণ, যোগাযোগ, কম্পিউটার এবং গোয়েন্দা, (সিফোরআই) অধিদপ্তর  (খ) সংকেত অধিদপ্তর  ১০. সার্জন জেনারেল, (এসজি) শাখা: (ক) চিকিৎসা অধিদপ্তর  (খ) চিকিৎসা সেবা আজাদ কাশ্মীর, এমএসএকে (গ) মেডিকেল সার্ভিসেস নেভি, এমএস এন   আরও দেখুন    জয়েন্ট স্টাফ হেডকোয়ার্টার (পাকিস্তান)  বিমানবাহিনী সদর দপ্তর (পাকিস্তান)  নৌ সদর দপ্তর (পাকিস্তান)  পাকিস্তান সশস্ত্র বাহিনী   তথ্যসূত্র   বিষয়শ্রেণী:১৯৪৭-এ পাকিস্তানে প্রতিষ্ঠিত বিষয়শ্রেণী:পাকিস্তান সেনাবাহিনী বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:রাওয়ালপিন্ডি জেলা
হিন্দু মহাকাব্য মহাভারতে, কিচাক বা কীচক হলেন মৎস্য রাজ্যের প্রধান সেনাপতি, রাজা বিরাট দ্বারা শাসিত দেশ।  তিনি ছিলেন বিরাটের রানী সুদেষ্ণার ছোট ভাই। কীচক একজন অত্যন্ত শক্তিশালী মানুষ ছিলেন এবং তার অপরিসীম শক্তি ছিল। তিনি বহুবার শত্রুদের হাত থেকে বিরাটের রাজ্য রক্ষা করেছিলেন। অজ্ঞাতবাস কালে বিরাট রাজার প্রাসাদে মালিনী ছদ্মবেশের দ্রৌপদীকে হেনস্থা করার কারণে পাচকের ছদ্মবেশে থাকা ভীম তাকে হত্যা করেন এবং তিনি শাস্তি পেয়েছিলেন।  তথ্যসূত্র  বহিঃসংযোগ  বিষয়শ্রেণী:মহাভারতের চরিত্র
কেলসি টার্নবো (জন্ম ১০ জানুয়ারী, ১৯৯৯) একজন মার্কিন অবসরপ্রাপ্ত পেশাদার সকার খেলোয়াড় যিনি ন্যাশনাল উইমেনস সকার লিগ (NWSL) এর সান দিয়েগো ওয়েভ এফসি-এর হয়ে একজন ফরোয়ার্ড হিসাবে খেলেছেন, যা মার্কিন যুক্তরাষ্ট্রে মহিলাদের পেশাদার ফুটবলের সর্বোচ্চ বিভাগ। তিনি সান্তা ক্লারার সাথে একটি দক্ষ কলেজিয়েট ক্যারিয়ারের পরে ওয়েভ এফসি-তে তার পেশাদার কর্মজীবন শুরু করেছিলেন।   জীবনের প্রথমার্ধ   টার্নবো ওয়াশিংটনের স্পোকেন ভ্যালির সেন্ট্রাল ভ্যালি হাই স্কুল এবং ফিনিক্স, অ্যারিজোনার পিনাকল হাই স্কুলের জন্য হাই স্কুল ফুটবল খেলেছেন। এছাড়াও তিনি নিয়মিত মার্কিন যুব জাতীয় দলের হয়ে খেলেন।   সান্তা ক্লারা  টার্নবো সান্তা ক্লারাকে 2020 NCAA মহিলা বিভাগ I চ্যাম্পিয়নশিপ জিততে সাহায্য করেছিল, নিয়মানুযায়ী গোল করে এবং ফাইনালে পেনাল্টি কিক শ্যুটআউটে, এবং 2020-21 কলেজ কাপ আক্রমণাত্মক সবচেয়ে অসামান্য খেলোয়াড় হিসেবে মনোনীত হয়েছিল। তিনি এর আগে অন্যান্য প্রশংসার মধ্যে 2017 সালের ওয়েস্ট কোস্ট কনফারেন্স ফ্রেশম্যান অফ দ্য ইয়ার নির্বাচিত হয়েছিলেন। শিরোনাম অনুসরণ করে, টার্নবোকে টপড্রাওয়ারসকার বর্ষসেরা জাতীয় খেলোয়াড় নির্বাচিত করা হয়। যদিও দলটি 2021 কলেজ কাপের সেমিফাইনালে পড়েছিল, টার্নবোকে MAC হারম্যান ট্রফির ফাইনালিস্ট এবং প্রথম দল অল-আমেরিকান হিসাবে মনোনীত করা হয়েছিল।  তথ্যসূত্র   বহিঃসংযোগ    San Diego Wave profile  NWSL profile  Santa Clara profile      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী ফুটবল ফরোয়ার্ড বিষয়শ্রেণী:মার্কিন নারী ফুটবলার বিষয়শ্রেণী:ন্যাশনাল ইউমেন্স সকার লিগের খেলোয়াড় বিষয়শ্রেণী:২১শ শতাব্দীর মার্কিন নারী ক্রীড়াবিদ
সামায়িক হলো জৈনদের দ্বারা পালিত পর্যায়ক্রমিক ঘনত্বের ব্রত। এটি শ্রাবক ও সন্ন্যাসীদের অপরিহার্য কর্তব্যগুলির মধ্যে একটি। যেটির বস্তু হিসেবে একত্ব আছে, তা হলো সামায়িক। সামায়িক এর লক্ষ্য হলো সাম্যের বিকাশ এবং আঘাত থেকে বিরত থাকা।  তৃতীয় প্রতিমায় শ্রাবক দিনে তিনবার সামায়িক ব্রত পালন করার সংকল্প করেন।   তাৎপর্য  জৈন সাহিত্য পুরুষার্থসিদ্ধ্যুপায় অনুসারে:  সামায়িক পাঁচ ধরনের আচার-আচরণগুলির মধ্যে একটি, অন্যগুলো হলো পুনঃসূচনা, অ-আঘাতের বিশুদ্ধতা, সামান্য আবেগ এবং নিখুঁত আচরণ। এটা দুই ধরনের - সময় সীমা সহ এবং ছাড়া।  তথ্যসূত্র    উৎস           বিষয়শ্রেণী:জৈন আচরণ ও অভিজ্ঞতা
শেখ কামাল আন্তর্জাতিক ক্রিকেট স্টেডিয়াম গোপালগঞ্জ জেলায় অবস্থিত বাংলাদেশের একটি ক্রিকেট স্টেডিয়াম। স্টেডিয়ামটি ১৩ একর জায়গায় গড়ে তোলা হয়েছে। গোপালগঞ্জ জেলার বিভিন্ন ধরনের ক্রীড়া অনুষ্ঠান এখানে অনুষ্ঠিত হয়। এই স্টেডিয়ামটি ২০১৪ আইসিসি বিশ্ব টি-টোয়েন্টির জন্য পুনর্নবীকরণ করা হয়েছিল। স্টেডিয়ামটিতে একটি ভূগর্ভস্থ পানি নিষ্কাশন ব্যবস্থা, পুরো ছাদযুক্ত গ্যালারী, বড় পর্দা, তিনদিকে পার্শ্ব পর্দা, ফ্লাডলাইট এবং প্রেস বক্স রয়েছে। স্টেডিয়াম কমপ্লেক্সে  সুইমিংপুল, বড় ব্যায়ামগার, পৃথক বিদ্যুৎ কেন্দ্র, গাড়ি পার্কিংয়ের সুবিধা এবং মহিলাদের জন্য ক্রীড়া কমপ্লেক্স ইত্যাদি অন্তর্ভুক্ত রয়েছে।  ইতিহাস ১৯৯৬ সালে বাংলাদেশ আওয়ামী লীগ সরকার ক্ষমতায় আসলে গোপালগঞ্জে স্টেডিয়াম নির্মাণের উদ্যোগ নেয়। পরবর্তীতে সরকার বদল হলে নির্মাণকাজ বন্ধ হয়ে যায়। ২০০৯ সালে আওয়ামী লীগ সরকার হিসেবে ক্ষমতায় আসলে এই স্টেডিয়ামের নির্মাণকাজ আবার শুরু হয়। ৪৯ কোটি ৯৪ লাখ টাকা ব্যয়ে স্টেডিয়ামটি নির্মাণ করা হয়। ২০১৩ সালের ১২ নভেম্বর প্রধানমন্ত্রী শেখ হাসিনা এই স্টেডিয়াম উদ্বোধন করেন।  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:১৯৯৯-এ বাংলাদেশে প্রতিষ্ঠিত
আগ্রা রেলওয়ে বিভাগ ভারতীয় রেলওয়ের উত্তর মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ২০০৩ এ গঠিত হয়েছিল এবং এর সদর দপ্তর ভারতের উত্তর প্রদেশ রাজ্যের আগ্রায় অবস্থিত।  এলাহাবাদ রেলওয়ে বিভাগ এবং ঝাঁসি রেলওয়ে বিভাগ হল এনসিআর জোনের অধীনে অন্য দুটি রেলওয়ে বিভাগ যার সদর দপ্তর এলাহাবাদে অবস্থিত।    গতিমান এক্সপ্রেস, যা ভারতের দ্রুততম ট্রেনও আগ্রা বিভাগ জুড়ে চলে।   রেলওয়ে স্টেশন এবং শহরের তালিকা  তালিকায় আগ্রা রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।    স্টেশনের বিভাগ স্টেশনের সংখ্যা স্টেশনের নাম এ-১ ক্যাটাগরি ২ ,  এ বিভাগ ৩ আগ্রা ফোর্ট, , মথুরা ক্যান্ট বি ক্যাটাগরি - - সি ক্যাটাগরি (শহরের স্টেশন) - - ডি ক্যাটাগরি - - ই ক্যাটাগরি - গোবিন্দগড়, গোবর্ধন F ক্যাটাগরি হল্ট স্টেশন - - মোট - - যাত্রীদের জন্য বন্ধ স্টেশন -   তথ্যসূত্র   বিষয়শ্রেণী:ভারতীয় রেলের বিভাগ
কেন্দ্রীয় শিরাস্থ ক্যাথেটার, কেন্দ্রীয় সংযোগ, কেন্দ্রীয় শিরাস্থ সংযোগ, বা কেন্দ্রীয় শিরাস্থ সংযোগকারী ক্যাথেটার হচ্ছে একপ্রকার ক্যাথেটার যা বড়ো কোনো শিরায় স্থাপন করা হয়। এই ক্যাথেটার শিরার সাথে সংযোগ স্থাপনের একটি উপায়। সংকটাপন্ন রোগীর চিকিৎসায় প্রায় সময়ই কেন্দ্রীয়ভাবে সংযোগ রয়েছে এমন শিরায় বড় ধরনের ক্যাথেটার স্থাপন করার প্রয়োজন হয়। এ ধরনের ক্যাথেটার সচারচর ঘাড়ে (অন্তঃস্থ জুগুলার শিরা), বুকে (অধ্বক্লেভীয় শিরা বা অ্যাক্সিলারি শিরা), বা শ্রোণিদেশে (ফিমোরাল শিরা), বা বাহুর শিরা মধ্যে (যা প্রান্তস্থভাবে সন্নিবেশিত কেন্দ্রীয় ক্যাথেটার বা পিআইসিসি লাইন হিসেবে পরিচিত) স্থাপন করা হয়।  সেসকল ক্ষেত্রে মুখের মাধ্যমে ওষুধ প্রদান করা সম্ভব নয় বা এমন ধরনের ওষুধ যা ছোট প্রান্তস্থ শিরাকে ক্ষতিগ্রস্ত করতে পারেন সেসকল ক্ষেত্রে ওষুধ প্রয়োগের জন্য কেন্দ্রীয় শিরাস্থ ক্যাথেটার ব্যবহৃত হয়। এছাড়া রক্ত পরীক্ষার জন্য, বিশেষ করে কেন্দ্রীয় শিরার অক্সিজেনের পরিপৃক্তি বা স্যাচুরেশন নির্ণয়ে এ ধরনের ক্যথেটার স্থাপনের প্রয়োজন পড়ে। এই ক্যাথেটারের আরও ব্যবহারের মধ্যে রয়েছে জরুরী ভিত্তিতে বেশি পরিমাণে তরল বা রক্ত প্রদানের করা এবং কেন্দ্রীয় শিরাস্থ রক্তচাপ নির্ণয়। কেন্দ্রীয় ক্যাথেটারের দৈর্ঘ্য সাধারণত ১৫–৩০ সেন্টিমিটার পর্যন্ত হয়ে থাকে। এ ধরনের ক্যাথেটার তৈরিতে সিলিকন বা পলিইউরিথেন ব্যবহৃত হয়, এবং শরীরে তরল প্রবেশ করানোর জন্য এক বা একাধিক লুমেন থাকে।   তথ্যসূত্র    বহিঃসংযোগ    Central Venous Catheter Placement & Pulmonary Artery Catheter – Vìdeo Dailymotion (without ultrasound guidance)  Video tutorial on how to start central venous lines in various locations  Central venous line care, comparison, indications, complications and uses  বিষয়শ্রেণী:চিকিৎসা যন্ত্রপাতি
মনিকা বেদী (জন্ম ১৮ জানুয়ারি ১৯৭৬) একজন অভিনেত্রী এবং টেলিভিশন উপস্থাপিকা। ১৯৯০ এর দশকের মাঝামাঝি সময়ে তিনি হিন্দি ছবিতে আত্মপ্রকাশ করেছিলেন। তার উল্লেখযোগ্য  সিনেমা হল প্যার ইশক অর মহব্বত ও জোড়ি নম্বর ওয়ান (দুটোই ২০০১)। তিনি বিগ বস ২ এবং স্টার প্লাসের  সরস্বতীচন্দ্র এ উপস্থিত হওয়ার জন্যও পরিচিত।   প্রাথমিক এবং ব্যক্তিগত জীবন  তিনি পাঞ্জাবের হোশিয়ারপুর জেলার চবওয়াল গ্রামে জন্মগ্রহণ করেছিলেন।তার পিতা  মাতা যথাক্রমে প্রেম কুমার বেদী ও শকুন্তলা বেদী। তার বাবা-মা ১৯৭৯ সালে নরওয়ের নাট্যকারে চলে এসেছিলেন। ভারতে স্নাতক শেষ করার পরে তিনি সাহিত্য পড়ার জন্য যুক্তরাজ্যের অক্সফোর্ড বিশ্ববিদ্যালয়ে যোগদান করেছিলেন। তিনি ১৯৯৫ সালে দিল্লি বিশ্ববিদ্যালয়ে অভিনয়ের উপর পড়াশোনা সম্পন্ন করেন।২০০২ সালের সেপ্টেম্বরে জাল নথিতে পর্তুগালে প্রবেশের জন্য বেদী ও আবু সালেমকে পর্তুগালের কারাগারে সাজা দেওয়া হয়েছিল। ২০০৬ সালে একটি ভারতীয় আদালত একটি বেআইনি নামে পাসপোর্ট কেনার জন্য বেদীকে দোষী ঘোষণা করেছিল। ২০১০ সালের নভেম্বরে ভারতের সুপ্রিম কোর্ট তাকে দোষী সাব্যস্ত করে ।তবে কারাগারের মেয়াদ  বেঁধে দেওয়া হয় সেই সময়ের মধ্যে যা ইতি মধ্যে ভোগ করেছেন।   কর্মজীবন  থাম্ব|220px|ডান|মনিকা বেদী বেদী তেলুগু ভাষার চলচ্চিত্র তাজমহল (১৯৯৫) এ তিনি প্রথম অভিনয় করেন । যা ডি রামানিদু তৈরি করেছিলেন। রামায়ণু তাঁকে শিবায়া এবং স্পিড ড্য়‌ান্সারে ও নিয়েছিলেন। ১৯৯৫ সালে সুরক্ষার মাধ্যমে তিনি বলিউডে আত্মপ্রকাশ করেছিলেন। বেদী আপাতবাস্তব টেলিভিশন অনুষ্ঠান বিগ বস সিজন ২ তে অংশ নিয়েছিলেন। তিনি  প্রতিযোগী ছিলেন ঝালক দিখলা জা ৩ ও দেশি গার্লে অংশ নেন।তিনি ইউনিভার্সা‌ল মিউজিকের  আধ্যাত্মিক  অ্যালবামের জন্য "একওঙ্কার" মন্ত্রটি গেয়েছিলেন।বেদী  হরজিৎ সিং রিকি পরিচালিত পাঞ্জাবী চলচ্চিত্র সারফায়ার (২০১২) তে অভিনয় করেছিলেন।২০১৩ সালে বেদী স্টার প্লাসের শো সরস্বতীচন্দ্রে গুমানের নেতিবাচক চরিত্রে অভিনয় করেছিলেন।   তথ্যসূত্র   বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:পাঞ্জাবি ব্যক্তি